گورنر بلوچستان

گورنر بلوچستان بلوچستان، پاکستان کی صوبائی حکومت کا سربراہ ریاست مقرر کیا جاتا ہے۔ گورنر کا تقرر وزیر اعظم پاکستان کرتا ہے اور عموماً یہ ایک رسمی عہدہ ہوتا ہے یعنی اس کے پاس بہت زیادہ اختیارات نہیں ہوتے۔ تاہم ملکی تاریخ میں متعدد بار ایسے مواقع آئے ہیں جب صوبائی گورنروں کو اضافی و مکمل اختیارات ملے ہیں خاص طور پر اس صورت میں جب صوبائی اسمبلی تحلیل کر دی گئی ہو، تب انتظامی اختیارات براہ راست گورنر کے پاس آ جاتے ہیں۔

بلوچستان میں گورنر کا عہدہ یکم جولائی 1970ء کو یحییٰ خان کی فوجی حکومت میں تشکیل دیا گیا۔ ذوالفقار علی بھٹو کی وزارت عظمیٰ کے ایام میں گورنر کے عہدے کو دو مرتبہ ختم کیا گیا، پہلی مرتبہ 1973ء میں دوسری مرتبہ 1974ء سے 1976ء تک۔ جنرل ضیاء الحق کی فوجی حکومت کے دنوں میں جنرل رحیم الدین خان گورنر بلوچستان کے عہدے پر طویل عرصے تک فائز رہے۔ حتیٰ کہ پرویز مشرف کی فوجی حکومت کے ایام میں بھی 1999ء سے 2002ء تک یہاں گورنر راج نافذ رہا۔

بلوچستان کے موجودہ گورنر امان اللّٰہ یاسین زئی ہیں جنھوں نے 04 اکتوبر2018ء کو یہ عہدہ سنبھالا ہے۔

بلوچستان کے گورنروں کی فہرست

متعلقہ مضامین 
 وزیر اعلیٰ بلوچستان
 فہرست گورنران پاکستان

بلوچستان کے گورنر
حکومت بلوچستان